Diari Oficial de la Generalitat Valenciana


Sumari del DOGV 342, del 17-02-1986 (1986/805756)

DECRET 206/1985, de 23 de desembre, del Consell de la Generalitat Valenciana, pel qual es crea l'Institut de Batxillerat a Distancia de la Comunitat Valenciana.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/23/206/dof/vci/html**

### Dades del document

Número de DOGV
:   342

Data del DOGV
:   17-02-1986

Secció del DOGV
:   DISPOSICIONS GENERALS

Número del document
:   1986/805756


Data del document
:   23-12-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 206/1985, de 23 de desembre, del Consell de la Generalitat Valenciana, pel qual es crea l'Institut de Batxillerat a Distància de la Comunitat Valenciana.  
La Constitució Espanyola a l'article 27, apartat 5 estableix que els poders públics garantiran la participació efectiva de tots els sectors afectats en la programació general de l'ensenyament mitjançant la creació de Centres Docents.   
La Llei 14/1970, de 4 d'agost, General d'Educació i Finançament de la Reforma Educativa, a l'article 47, en considerar les modalitats de l'ensenyament, hi inclou les que fan servir la correspondència, la ràdio i la televisió; d'acord amb això, es promulgà el Decret 2408/1975 pel qual és regulada la creació de l?institut Nacional de Batxillerat a Distància.   
A l'article 35 de l'Estatut d'Autonomia de la Comunitat Valenciana s'estableix que és competència plena de la Generalitat Valenciana la regulació i administració de l'ensenyament en tots els nivells i graus, modalitats i especialitats, sense perjudici de la competència que hi corresponga a l'Administració Central.   
A més a més la Llei Orgànica 12/1982, de 10 d?agost, fixà la competència de la Generalitat Valenciana en matèria educativa, assumida per Reial Decret 2093/1983, de 28 de juliol, de manera que pertoca a la Comunitat Valenciana la creació, engegament, modificació, transformació, supressió, règimen jurídic, econòmic i administratiu dels Centres Públics. També de disposar, a l?àmbit de les seues competències, d'un Centre a Distància en el nivell educatiu de Batxillerat amb autonomia orgànica i funcional sense perjudici del que estableix l'apartat D, lletra c), de l'esmentat Reial Decret de transferències en matèria educativa.   
Conseqüentment, la creació d'un Institut de Batxillerat a Distància a la Comunitat Valenciana té per objecte la promoció personal i cultural de l'alumnat treballador i adult, a través d'aquest nivell educatiu.   
Per tot això i atesa la necessitat educativa d'aquesta modalitat a Distància en el nivell de Batxillerat tenuida amb les peculiaritats socials, culturals, econòmiques i lingüístiques de la Comunitat Valenciana, a proposta del Conseller de Cultura, Educació i Ciència i prèvia deliberació del Govern Valencià en sessió del dia 23 de desembre de 1.985,   
DECRETE:   
Article primer  
Es creat l'Institut de Batxillerat a Distància de la Comunitat Valenciana que en aquesta modalitat impartirà els ensenyaments que integren el pla d'estudis de Batxillerat Unificat i Polivalent i el Curs d'Orientació Universitària.   
Article segon  
L'Institut de Batxillerat a Distància que és creat a la Comunitat Valenciana per aquest Decret, dependrà directament de la Conselleria de Cultura, Educació i Ciència i als efectes de programació acadèmica s'atindrà a la que establirà l'Institut Nacional de Batxillerat a Distància.   
Article tercer  
L'institut de Batxillerat a Distància de la Comunitat Valenciana tindrà la seu a València i li seran adscrits els centres col·laboradors autoritzats.   
Article cuart  
Podran matricular-se a l?institut de Batxillerat a Distància els alumnes que no poden assitir als Centres ordinaris a causa de llur edat, residència o d'altres circumstàncies.   
DISPOSICIO ADDICIONAL  
El personal docent administratiu i subaltern adscrit a hores d'ara a l'Extensió de l?institut Nacional de Batxillerat a Distància (INBAD) de València prestarà serveis a l?institut de Batxillerat a Distància que és creat per aquest Decret.   
DISPOSICIONS FINALS  
Primera  
Es facultada la Conselleria de Cultura, Educació i Ciència per dictar les disposicions que escaiguen a l'aplicació i el desplegament d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 23 de desembre de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI